text: Vi opfylder lovens krav
  25 september 2012 kl. 15.20
  Den Jyske Sparekasse tager nu til genmæle overfor, at sparekassen er havnet på en liste over lukningstruede pengeinstitutter.
  Dagbladet Børsen har anbragt Den Jyske Sparekasse på en liste over pengeinstitutter med dårlig solvens.
  - Vi opfylder lovens krav om solvens, lyder det nu fra vicedirektør Otto Feierskov, Den Jyske Sparekasse.
  Sparekassens solvens er på 3,8%.
  - Det er et pænt tal og opfylder lovens krav. Det svarer til en buffer på små 600 mio. kr., siger Otto Feierskov.
  Ifølge Dagbladet Børsen er en solvens på under 5 procent et problem for et pengeinstitut.
  - Man burde istedet fokusere på de skærpede krav til kapitalkvalitet, der kommer til at gælde fra 2013. Den Jyske Sparekasse overholder allerede i dag de krav, siger Otto Feierskov.
  - I 2005 havde vi ca. 100 mio. kr. reserveret til tab. I dag har vi reserveret over 800 mio. kr. til fremtidige tab. Tingene skal ses i en sammenhæng og helhed, siger vicedirektøren.
  